b'\n_START_ARTICLE_\nEidophusikon\n_START_PARAGRAPH_\nL\'Eidophusikon va ser un dels primers intents de crear imatges en moviment despr\xc3\xa9s del panorama i el diorama. Va ser ideat per David Garrick, pintor franc\xc3\xa8s, i dissenyat per Philippe Jacques de Louterbourg, pintor, il\xc2\xb7lustrador i escen\xc3\xb2graf conegut majorit\xc3\xa0riament per els seus quadres de paisatges i batalles i per la seva innovaci\xc3\xb3 en el disseny de decorats pel teatre._NEWLINE_Es tractava d\xe2\x80\x99un teatre en miniatura a gran escala el qual li va permetre experimentar en el seu intent de crear la il\xc2\xb7lusi\xc3\xb3 perfecta de la realitat natural: escenes de la sortida del sol, posta de sol, llum de la lluna , tempestes i volcans en diferents parts del m\xc3\xb3n acompanyades d\xe2\x80\x99efectes de so i m\xc3\xbasica. Els efectes sonors i lum\xc3\xadnics de l\'Eidophusikon, comparats amb els espectacles vists fins aleshores, eren especialment innovadors pel seu realisme.\n_START_SECTION_\nCreaci\xc3\xb3\n_START_PARAGRAPH_\nLa necessitat de construir un element com aquest va n\xc3\xa9ixer a partir del desembre de 1811, quan es va produir una de les grans calamitats de la hist\xc3\xb2ria d\'am\xc3\xa8rica: es va cremar al complet un dels teatres m\xc3\xa9s importants: el Richmond Theatre. El foc va cremar a 72 espectadors durant el primer acte d\'una obra. El foc va expandir-se molt r\xc3\xa0pid per totes les localitats, fent que la gent es tir\xc3\xa9s de cap en els decorats que encara no estaven consumits pel foc. Aix\xc3\xb2 va fer que David Garrick pens\xc3\xa9s que la gent pod\xc3\xada interferir en el teatre, i no nom\xc3\xa9s fos una cosa que s\'an\xc3\xa9s a veure sentat.\n_START_SECTION_\nReconstruccions\n_START_PARAGRAPH_\nLa primera reconstrucci\xc3\xb3 va ser al 2004 per Wolkenbilder a l\xe2\x80\x99Exposici\xc3\xb3 de Altonaer Museum (imatges de n\xc3\xbavols) al Jenisch Haus, Hamburg. Era un teatre de mida completa amb dues escenes sobre la base de d\xe2\x80\x99Loutherbourg: des de l\'alba fins a la posta de sol sobre el Royal Naval College de Greenwich i una escena mediterr\xc3\xa0nia amb el far, llum de la lluna, les tempestes i naufragis._NEWLINE_El segon Eidophusikon va ser creat al 2005 per al Yale Center for British Art, New Haven Connecticut i Calif\xc3\xb2rnia Huntington Library pel pintor angl\xc3\xa8s Gainsborough per a la seva col\xc2\xb7lecci\xc3\xb3 \'Sensaci\xc3\xb3 i sensibilitat\'. Gainsborough era un gran admirador de l\'Eidophusikon. Aquesta versi\xc3\xb3 de mida completa va ser constru\xc3\xafda conjuntament amb Kevin Derkin i el departament t\xc3\xa8cnic de Yale sota Rick Johnson. L\'escena aquest cop va ser \'Satan\xc3\xa0s i la Creaci\xc3\xb3 del Palau de Pandemonium a l\'infern\', de Milton del "parad\xc3\xads perdut"._NEWLINE_El 2006 es va crear un tercer Eidophusikon, per Robert Poulter per al Nouveau Mus\xc3\xa9e National de M\xc3\xb2naco. Es va crear una altra escena mediterr\xc3\xa0nia amb un volc\xc3\xa0, la llum de la lluna, la tempesta i el naufragi. Aquest Eidophusikon forma part de la col\xc2\xb7lecci\xc3\xb3 permanent del museu.'